En fransk bulldog blev stjålet, imens ejeren handlede ind på Kastetvej i Aalborg.

En kvindelig hundeejer fik sig en trist overraskelse, da hun efter en indkøbstur i et supermarked på Kastevej i Aalborg onsdag formiddag omkring klokken 11:00, kom ud til sin hund, Walder. Der stod nemlig ingen Walder. Kvinden havde spændt ham fast på en hundekrog, men i løbet af den korte indkøbstur var han blevet stjålet. Det oplyser Nordjyllands Politi. Politiet rykkede ud, og spottede kort tid efter Walder på Nytorv, hvor han gik sammen med de 2 personer, der havde stjålet ham.